Тук [Иер. 17:10] думите "за да узнае" са поставени вместо "за да ви даде да узнаете"; по подобен начин ние наричаме някой ден радостен, понеже той ни прави радостни... С думите "Господ ваш ви изкушава, за да узнае" не се приписва на Бога незнание... В Евангелието четем за Господа [Иисус Христос, Който поставил на Филип изкусителния въпрос, отде да се купи хляб за нахранване на събралия се многоброен народ, бел.ред.]: "А това казваше, за да го изпита; понеже Сам знаеше какво щеше да направи" (Йоан. 6:6). Но щом Той е знаел сърцето на оногова, когото изкушавал, то какво искал да постигне чрез изкушението? Очевидно целта била тази - сам изкушаваният да познае себе си и да осъди своето маловерие, след като види как от ръцете на Господа с няколко хляба се насища такъв многоброен народ".